open-index/open-wikipedia-markdown huggingface dataset:
Jauni ginklai 2

**Jauni ginklai 2** () – 1990 m. JAV sukurtas vesternas apie vieną garsiausių šalies nusikaltėlių Bilį Kidą ir yra 1988 m. pasirodžiusio filmo Jauni ginklai tęsinys.

Juostoje pasakojama istorija yra paremta tikrais įvykiais, kuomet 90-metis „Brushy Bill“ Robertsas ėmė teigti esantis Bilis Kidas, kuris nežuvo 1881 metais nuo Pato Gareto rankos, kaip sakoma oficialioje versijoje, ir po beveik 70 metų norintis papasakoti savo istoriją.

Nors Robertso pasakojimas niekada nebuvo patvirtintas jokiais įrodymais, o jo istoriją atmetė daugelis istorikų ir net šeimos nariai, jo papasakota istorija nėra visiškai atmesta kaip pramanas. 

Filmas buvo nominuotas Oskarui geriausio muzikinio takelio kategorijoje.

## Pagrindiniai aktoriai
: *Aktorius – vaidmuo*
*Emilio Estevez – Bilis Kidas
*Kiefer Sutherland – Dokas Šurlokas  
*Lou Diamond Phillips – Chosė Chavezas  
*Christian Slater – „Arkanzasas“ Deivas Rudebarchas  
*James Coburn – Džonas Čisumas 
* Bradley Whitford – Čarlzas Falenas
* Willian Petersen – Patas Garetas
* Ginger Lynn – Dav

Pagrindinę filmo dainą „Blaze of Glory“ atlikęs Jon Bon Jovi filme atliko ir epizodinį vaidmenį.

## Apdovanojimai
Artūras Vieta

**Artūras Vieta** (g. 1961 m. gegužės 30 d. Šiauliuose) − Lietuvos baidarininkas.

Irkluodamas baidarę, A. Vieta tris kartus (1987, 1989 ir 1990 m.) tapo pasaulio čempionu, septynis kartus planetos pirmenybėse lipo ant prizininkų pakylos − iškovojo penkis sidabro ir du bronzos medalius. Vienuolika metų (1980−1991 m.) jis buvo buvusios Tarybų Sąjungos rinktinės narys, daugiau nei 20 kartų tapo pastarosios čempionu. 

Lietuvai atkūrus nepriklausomybę, gynė jos garbę Barselonos olimpinėse žaidynėse (irklavo finale ir užėmė dvi devintąsias vietas 500 m ir 1000 m distancijose).

Šiuo metu A. Vieta dirba baidarių irklavimo treneriu Trakų kūno kultūros ir sporto centre, vadovauja savo vardo sporto klubui.

## Pasiekimai

## Nuorodos
*Artūras Vieta  (anglų k.)
*Baidarių kanojų irklavimo istorija ir pasiekimai
Litvos lobis

**Litvos lobis** – XX a. pabaigoje rastas lobis Vakarų Baltarusijoje, prie Litvos kaimo Molodečno rajone. Tai vienas didžiausių  monetų ir daiktų lobis, kada nors rastas Lietuvos Didžiosios Kunigaikštystės teritorijoje, svarbi Baltarusijos nacionalinė vertybė. 

## Vytauto diržas

Lobio vertybė – prabangus paauksuotas sidabrinis Vytauto diržas (*Пояс Вітаўта*) – XIV a. pab. – XV a. pr. unikalus toreutikos (metalo dekoravimo technikos) paminklas. Litvos lobyje rastas diržas, kaip manoma, buvo Krymo valdovo Chadži-Girėjaus dovana sąjungininkui Vytautui Didžiajam. 2013 m. šis radinys buvo eksponuojamas Baltarusijos nacionaliniame muziejuje surengtoje parodoje *„Скарбы Беларусi“* (*liet.* Baltarusijos lobiai).

Nacionalinio muziejaus sukurta ekspertų komisija su specialistais iš Rusijos muziejų nustatė, kad tai diržas, pagamintas Rytų Kryme, susidedantis iš sidabrinės sagties, sidabrinio antgalio ir 11 paauksuotų sidabrinių plokštelių, puoštų juodu metalų lydiniu. Diržas priklausė turtingų pirklių ar net kunigaikščių diržų kategorijai, panašūs diržai buvo žinomi Maskvos kunigaikščių lobynuose. Tikėtina, kad diržas čia pateko kartu su dovanomis Vytautui arba jo dvariškiams, kai pastarasis Minske priėmė totorius iš pietinio valstybės pasienio. Chadži-Girėjaus sūnus chanas Menglis vėliau yra minėjęs, kad jo tėvas buvo atvykęs į svečius pas Vytautą.

## Suradimo aplinkybės

Viso lobio ir paties Vytauto diržo radimo aplinkybės išlikusios gana mįslingomis. Mokslininkų akiratyje jis atsidūrė ne iš karto, nes vos rastas jis ėjo per prekeivių ir kolekcionierių rankas. Baltarusijos spauda apie jį pradėjo rašyti 2004 m. Jau sekančiais metais buvo nesėkmingai bandoma šį artefaktą, įvertintą 80 tūkst. JAV dol., parduoti aukcione. Tačiau muziejinė ir valstybės vertybė negalėjo būti išvežta už Baltarusijos ribų.

Lobio radimo ir išgrobstymo aplinkybes, diržo radimo vietą aiškinosi baltarusių archeologai, apklausę vietos gyventojus ir atlikę archeologinius kasinėjimus. Prof. Valentinas Riabcevičius dar 1994 m. iš vieno kolekcininko buvo gavęs prašymą įvertinti jo turėtus lobio artefaktų fragmentus. Dėl vietos valdininkijoje klestinčios korupcijos vėliau pavyko Vytauto diržą įteisinti kaip privačią nuosavybę.

Litvoje kartu buvo rastas ir didžiulis Prahos grašių lobis, iš kurio 6168 monetų vėliau įsigijo Baltarusijos nacionalinio banko muziejus. Taip pat buvo aptikti ir „trūkstami diržo fragmentai“ – sidabrinės sąvaržos, kuriomis buvo sutvirtintos diržo plokštelės. Kaip tik tų sąvaržų nebuvo komplekte. Vietos apylinkių gyventojų tvirtinimu, lobyje buvo du diržai.

## Šaltiniai

## Nuorodos

* Litvos lobio Vytauto diržas 
* Vytautas Didysis: nauji faktai ir sugriauti mitai
Modesta Vžesniauskaitė

**Modesta Vžesniauskaitė** (g. 1983 m. spalio 17 d. Panevėžyje) – Lietuvos dviratininkė, profesionali plento lenktynininkė, olimpietė, 2008 m. Pekino vasaros olimpinių žaidynių dalyvė.

## Biografija

M. Vžesniauskaitė gimė ir augo Panevėžyje. Mokėsi Panevėžio internatinėje sporto mokykloje, pradėjo sportuoti 1996 m. Mėgo įvairias sporto šakas, pradžioje dalyvavo MTB (kalnų dviračių kroso) varžybose. Treneriai –  Algimantas Buividas, Valerijus Konovalovas, Felice Putini.

2011 m. ištekėjo už buvusio profesionalaus dviratininko, septyneriais metais vyresnio italo Corrado Salemi. Susituokė Monako katedroje. Pirmagimį pavadino Leonardo. Pora įsikūrė Monake, kur sutuoktinis užsiima verslu, susijusiu su nekilnojamu turtu.

## Sporto pasiekimai

M. Vžesniauskaitės atstovautos komandos:

* 2002 m., Acca Due O Pasta Zara Lorena Camiche, 
* 2003 m., Ausra Gruodis Safi,  
* 2004 m., Safi - Pasta Zara - Manhattan,  
* 2005 m., Nobili Rubinetterie - Menikini Cogeas, 
* 2006 m., A.S. Team FRW, 
* 2007 m., Equipe Nürnberger Versicherung,  
* 2008 m., Equipe Nürnberger Versicherung,  
* 2009 m., Bigla Cycling Team,  
* 2010 m., Colavita/Baci Women's Cycling Team, 
* 2011 m., Forno d'Asolo - Colavita, 

Pelnytos vietos:

* 2002 m. pasaulio jaunimo čempionatas Belgijoje – 16 vieta
* 2003 m. pasaulio plento čempionatas Hamiltone – 50 vieta
* 2003 m. Europos jaunimo čempionatas Graikijoje – 9 vieta
* 2004 m. pasaulio čempionatas Verenoje – 5 vieta (asm. lenkt.)
* 2005 m. Europos čempionatas Maskvoje – 3 vieta
* 2006 m. pasaulio taurės varžybos Šveicarijoje – 6 vieta
* 2008 m. Pekino olimpinės žaidynės: grupinėse plento lenktynėse finišavo 27 vietoje
* 2008 m. Lietuvos čempionatas Ignalinoje: 1 vieta

## Šaltiniai

## Nuorodos

* Modesta Vžesniauskaitė (''sports-reference.com'') 
* Modesta Vžesniauskaitė (''cyclingarchives.com'') 
* Modesta Vžesniauskaitė (''minam.lt'')  
* Modesta Vžesniauskaitė (''ldsf.lt'')
Aiga Zagorska

**Aiga Zagorska** (g. 1970 m. kovo 28 d. Tukume, Latvijoje) – buvusi dviratininkė, atstovavusi Lietuvai, profesionali treko ir plento lenktynininkė, olimpietė, 1992 m. Barselonos vasaros olimpinių žaidynių dalyvė. Treniravosi pas Valerijų Konovalovą.

## Sporto pasiekimai

Pelnytos vietos:
* 1987 m.: pasaulio jaunių plento čempionatas, 2 vieta
* 1991 m.: pasaulio čempionatas, 3 vieta
* 1992 m.: Barselonos olimpiada, 14 vieta

## Nuorodos

* Aiga Zagorska (''sports-reference.com'') 
* Aiga Zagorska (''cyclingarchives.com'')
Scott Adsit

**Robert Scott Adsit** (g. 1965 m. lapkričio 26 d. Nortbruke, Ilinojuje, Jungtinėse Valstijose) – amerikiečių aktorius, komikas, scenaristas. Vaidina įvairiuose filmuose ir televizijos serialuose, atlieka daugiausiai epizodinius vaidmenis.

Geriausiai žinomas iš NBC serialo „30 Rock“ (2006–2013), kuriame atliko Pete Hornberger vaidmenį. Taip pat įgarsina animacinių serialų personažus, populiaresni – sustabdyto kadro serialai „Moral Orel“ ir „Mary Shelley’s Frankenhole“.

## Filmografija
* *Temporary Girl* (1998) – Agentas Seth
* *[[Friends]]* (2001) – Režisierius
* *Town and Country* (2001) – Taksi vairuotojas
* *Lovely and Amazing* (2001) – Vyras su telefonu
* *Malcolm in the Middle* (2001) – Atstovas
* *Curb Your Enthusiasm* (2001) – Joel Reynolds
* *Run Ronnie Run* (2002) – Policijos tarpininkas
* *Melvin Goes to Dinner* (2003) – Vyras
* *Kingpin* (2003) – Vyras
* *The Italian Job* (2003) – Aktorius mašinoje
* *Grand Theft Parsons* (2003) – Muzikos žinovas
* *Alias* (2003) – IT ekspertas
* *The Terminal* (2004) – Taksi vairuotojas
* *Monk* (2004) – Egzaminuotojas
* *Without a Paddle* (2004) – Vyras
* *Kicking and Screaming* (2005) – Stew
* *Malcolm in the Middle* (2005) – Joe
* *Moral Orel* (2005–2008) – Clay Puppington,
* *Accepted* (2006) – Tėvas
* *[[30 Rock]]* (2006–2013) – Pete Hornberger
* *Dante’s Inferno* (2007) – Teisėjas Minos
* *Let’s Fish Don* (2007) – Pilotas
* *Mr. Woodcock* (2007) – Pardavėjas
* *Turnover* (2008) – Daktaras Ruderman
* *Aqua Teen Hunger Force* (2008) – Hoppy Bunny and Drewbacca
* *The Informant!* (2009) – Sid Hulse
* *Big Lake* (2010) – John the Baptist
* *Mary Shelley’s Frankenhole* (2010) – Profesorius Polidoris
* *John Hodgman: Ragnarok* (2013) – Patį save
* *[[We're the Millers]]* (2013) – Gydytojas
* *Appropriate Behavior* (2014) – Ken
* *St. Vincent* (2014) – David
* *[[Big Hero 6 (2014 filmas)|Big Hero 6]]* (2014) – Baymax
Archajinis laikotarpis

**Archajinis laikotarpis** – senovės Graikijos civilizacijos laikotarpis, gyvavęs VIII a. pr. m. e.–VI a. pr. m. e.

Šiuo laikotarpius plėtojosi miestai-valstybės (poliai). Polio pagrindą sudarė visuomeninė ir privatinė nuosavybė. Teisė į žemę turėjo tik piliečiai. Kiekvieno polio centre buvo turgaus aikštė – agora.
 
VIII a. pr. m. e. pirmoje pusėje perimtas ir patobulintas finikiečių raštas. Seniausi rašytiniai šaltiniai užrašyti naujuoju – graikišku raidynu

Šio laikotarpio pradžioje pradėta rengti olimpines žaidynes – varžybas dievui Dzeusui pagerbti (776 m. pr. m. e. laikomi olimpinių žaidynių pradžia). Krikščionybė tapusi pagrindine religija, 394 metais olimpines žaidynes uždraudė. 1896 m. jos buvo atgaivintos.
Olimpines žaidynes iš Graikijos perėmė Europa.

VIII a. pr. m. e. vyko didžioji graikų kolonizacija.

Iki VII a. pr. m. e. vidurio vyravo aristokratija.
Turtingi aristokratai tapo oligarchais. Vėliau daugelyje polių valdžią užgrobė tironai.

## Visuomenė ir verslai
Bendruomenę sudarė laisvieji žemdirbiai. Buvo ir nuskurdusių žemdirbių. Egzistavo skolinė vergija. Amatininkai naujai apdirbo geležį, bronzą.
Geležiniais ginklais ginkluota kariuomenė. Jos pagrindinė jėga – hoplitai. Kaudavosi išsirikiavę falangomis.
Pagrindiai verslai: žemdirbystė, amatai ir prekyba.
Graikus vienijo kalba, religija ir papročiai.
Jack McBrayer

**Jack McBrayer** (g. 1973 m. gegužės 27 d. Konjerse, Džordžijoje, Jungtinėse Valstijose) – amerikiečių aktorius. Vaidina daugiausiai televizijoje, taip pat ir kine, kuriame dažniausiai įgarsina animacinius filmus.

Karjerą pradėjo NBC pokalbių šou „Late Night with Conan O’Brien“, kuriame vaidino įvairius personažus. Labiausiai išgarsėjo atlikdamas Kenneth Parcell vaidmenį to paties kanalo komedijoje „30 Rock“. Jo vaidyba buvo teigiamai įvertinta kritikų, 2009 m. aktorius buvo nominuotas „Emmy“ apdovanojimui kaip geriausias antraeilis aktorius.

## Filmografija

### Kinas
* *Danny’s Wish* (2001) – Degalinės darbuotojas
* *Blackballed: The Bobby Dukes Story* (2004) – Stuart Applebaum
* *The Baxter* (2005) – Elijoto draugas
* *Peanut Hunt* (2005) – Jack
* *Talladega Nights: The Ballad of Ricky Bobby* (2006) – Glenn
* *Grounds Zero* (2006) – Do Gooder
* *Walk Hard: The Dewey Cox Story* (2007) – DJ
* *Forgetting Sarah Marshall* (2008) – Darald
* *Spring Breakdown* (2009) – Režisierius
* *Cats & Dogs: The Revenge of Kitty Galore* (2010) – Chuck
* *Despicable Me* (2010) – Turisto tėvas / Karnavalo darbuotojas
* *Conan O’Brien Can’t Stop* (2011)
* *[[Ralfas Griovėjas|Wreck-It Ralph]]* (2012) – Fix-It Felix jaunesnysis
* *A Thousand Words* (2012) – „Starbucks“ barista
* *The Campaign* (2012) – Mr. Mendenhall
* *Movie 43* (2013) – Brian
* *The To Do List* (2013) – „Hillcrest“ vadybininkas

### Televizija
* *Early Edition* (1999) – Teddy
* *Late Night with Conan O’Brien* (2002–2004) – Įvairūs personažai
* *Weekends at the D.L.* (2005) – Kareivis
* *Arrested Development* (2005–2006) – Padavėjas
* *[[30 Rock]]* (2006–2013) – Kenneth Parcell
* *The Colbert Report* (2006) – Kevin
* *Yo Gabba Gabba!* (nuo 2008)
* *The Electric Company* (2009) – Marlon
* *Phineas and Ferb* (nuo 2009) – Irving
* *Tim and Eric Awesome Show, Great Job!* (2010) – Best Man
* *Ugly Americans* (2010) – Kong
* *Robotomy* (2010) – Frenemy
* *Kung Fu Panda Holiday Special* (2010) – Wo Hop
* *Bob’s Burgers* (2011) – Marbles
* *[[The Simpsons]]* (2011) – „Peach Guy“
* *Conan* (2012)
* *Portlandia* (2012) – Zupano klientas
* *Archer* (2012) – Randy
* *Wander Over Yonder* (2013) – Wander
* *Nerdist* (2013)
* *Bob’s Burgers* (2013) – Kevin
* *[[The Middle]]* (nuo 2013) – Dantistas
Zita Urbonaitė

**Zita Urbonaitė** (1973 m. rugsėjo 3 d. Šiauliuose – 2008 m. gegužės 26 d. *Montebelluna*, Italijoje) – buvusi dviratininkė, atstovavusi Lietuvai, profesionali plento lenktynininkė, Lietuvos čempionė.

## Asmeninis gyvenimas

Z. Urbonaitės vyras buvo italų verslininkas Luca Valbusa, kartu gyveno Italijoje. Jiedu susituokė 2006 m. spalio mėn. Šiauliuose. Tais pačiais metais ji baigė sportuoti. 2008 m. Z. Urbonaitė pagimdė dukrelę Gretą. Pirminiais duomenimis, vartojo antidepresantus, gyvenimą neilgai trukus baigė savižudybe. Kaip priežastimi įvardijama pogimdyvinė depresija. Tragedija įvyko ant geležinkelio bėgių netoli Trevizo miesto. Po Zitos mirties jos šiauliečių tėvų ir italų žento santykiai išliko šalti, tarpusavyje nebendravo.

## Sporto pasiekimai

Atstovavo klubams:

* 1999 m., Acca Due O, 
* 2000 m., Acca Due O – Lorena Camichie, 
* 2001 m., Acca Due O – Lorena Camichi, 
* 2002 m., Acca Due O Pasta Zara Lorena Camiche, 
* 2003 m., Acca Due O Pasta Zara Lorena Camiche, 
* 2004 m., Safi – Pasta Zara – Manhattan, 
* 2005 m., Safi – Pasta Zara – Manhattan, 
* 2006 m., Safi – Pasta Zara – Manhatten, 
 
Z. Urbonaitė sportininkės karjerą pradėjo Panevėžio dviračių sporto klube „Fortūna“. 1997 m. ji išvyko į Italiją, kur dešimt metų treniravosi su šios šalies klubu „Safi Pasta Zara Manhattan“. Tapo Lietuvos plento čempione 1999 ir 2002 m. 1999 m. „Giro d’Italia“ lenktynėse ji tris dienas vilkėjo rožinius lyderės marškinėlius, 2000 m. laimėjo lenktynių „Tour de Suisse“ etapą.

Karjeroje kitų įspūdingų pergalių nepasiekė – jos pagrindinė užduotis būdavo per lenktynes padėti lyderėms. Dėl nesavanaudiškumo Z. Urbonaitę vertino ir Lietuvos rinktinės, ir komandos draugės. Moterų dviračių sporte ji buvo vadinama Turbo.

## Šaltiniai

## Nuorodos

* Zita Urbonaitė (''cyclingarchives.com'')
Maria Witkiewiczowa

**Marija Vitkievičienė** () (1853 m. sausio 21 d. Tryškiuose, Rusijos imperijoje – 1931 m. gruodžio 3 d. Zakopanėje, Antroji Lenkijos Respublika) – dailininko ir architekto Stanislovo Vitkevičiaus žmona, muzikos mokytoja.

## Biografija
Gimė 1853 m. sausio 21 d. Tryškiuose, tėvas Laurynas Mauricijus Pietžkievičius (*Wawrzyniec Maurycy Pietrzkiewicz*) kilęs iš žemaičių bajorų giminės, motina Julija Rudnicka. Marija studijavo Varšuvos konservatorijoje, mokslus baigė 1872 metais. Baigusi mokslus dirbo muzikos mokytoja Krokuvoje. 1884 m. sausio 5 d. ištekėjo už Stanislovo Vitkevičiaus, 1885 m. susilaukė sūnaus Stanislavo Ignaco Vitkevičiaus. 1890 m. birželį kartu su vyru persikėlė gyventi į Zakopanę, kur pradėjo dirbti muzikos mokytoja vietinėje mergaičių mokykloje, teikė privačias pamokas bei dirbo Zakopanės chore. 1913 m. išėjo į pensiją.

Mirė 1931 m. gruodžio 3 d. Zakopanėje.


Vaizdas:Peksowy m witkiewiczowa.jpg|Antkapis Zakopanės kapinėse
Vaizdas:Peksowy m witkiewiczowa2.jpg|Antkapis Zakopanės kapinėse


## Šaltiniai

* Stanisław Ignacy Witkiewicz: Listy do żony (1923–1927). Warszawa: Państwowy Instytut Wydawniczy, 2005, s. 232. ISBN 83-06-02179-7.
* Stanisław Ignacy Witkiewicz: Listy do żony (1928–1931). Warszawa: Państwowy Instytut Wydawniczy, 2007, s. 551. ISBN 978-83-06-03064-8.
* Stanisław Witkiewicz: Listy do syna. Warszawa: 1969.
* Joanna Siedlecka: Mahatma Witkac. Warszawa: Słowo, 1992, s. 50. ISBN 83-900182-2-5.
Katrina Bowden

**Katrina Kay Bowden** (g. 1988 m. rugsėjo 19 d. Vikofe, Naujajame Džersyje, Jungtinėse Valstijose) – amerikiečių aktorė.

Geriausiai žinoma iš NBC situacijų komedijos „30 Rock“, kurioje atliko Cerie vaidmenį. Serialas pradėtas rodyti 2006 m. spalio 11 d. Katrina vaidino seksualią ir gana lengvabūdišką asistentę, dirbančią išgalvotame šou *TGS*. Nuo 2007 m. Katrina buvo įtraukta į pagrindinių aktorių sąrašą. Serialas baigtas rodyti 2013 m., Katrina vaidino daugiau nei 80 serijų.

Katrina vaidino keliolikoje filmų, garsiausi jų – „Nurse 3D“ (2012), „Hold Your Breath“ (2012), „The Shortcut“ (2009), „Tucker & Dale vs Evil“ (2010), kuriuose jinai atliko pagrindinius vaidmenis. Atlikusi ir keletą epizodinių vaidmenų įvairiuose televizijos serialuose.

## Filmografija

### Kinas
* *Sex Drive* (2008) – Ms. Tasty
* *Ratko: The Dictator’s Son* (2009) – Holly
* *The Shortcut* (2009) – Christy
* *Tucker & Dale vs Evil* (2010) – Allison
* *Piranha 3DD* (2012) – Shelby
* *American Reunion* (2012) – Mia
* *Hold Your Breath* (2012) – Jerry
* *[[Scary Movie 5]]* (2013) – Natalie
* *Movie 43* (2013) – Mergina aklame pasimatyme
* *Nurse 3D* (2013) – Danni

### Televizija
* *Dance Dance* (2005) (muzikinis „Fall Out Boy“ klipas)
* *Good Day* (2006) (muzikinis „Jewel“ klipas)
* *One Life to Live* (2006) – Britney Jennings (2 serijos)
* *Law & Order: SVU* (2006) – Dana Simpson (1 serija)
* *[[30 Rock]]* (2006–2013) – Cerie (84 serijos)
* *After Hours* (2008) (muzikinis „We Are Scientists“ klipas)
* *[[Ugly Betty]]* (2010) – Heather (1 serija)
* *Nick Swardson’s Pretend Time* (2010) – Hilary (1 serija)
* *[[New Girl]]* (2012) – Holly (1 serija)
Robertas Rimas

**Robertas Rimas** (g. 1971 m. liepos 5 d.) – Lietuvos dziudo imtynininkas (90 kg), rinktinės narys, Europos vyrų dziudo čempionato dalyvis. 

R. Rimas atststovavo Kauno klubui „Danas“.

## Pasiekimai

R. Rimas yra daugkartinis Respublikos čempionas, tarptautinių turnyrų laimėtojas bei prizininkas. 1999 m. dalyvavo Europos vyrų dziudo čempionate Bratislavoje (Slovakija), kur iškovojo 5-ąją vietą (81 kg).

## Šaltiniai

## Nuorodos

* Robertas Rimas (''judoinside.com'')
Marshall Erdman

**Marshall Erdman** (1922 m. rugsėjo 29 d. Tveruose – 1995 m. rugsėjo 17 d. Madisone, JAV) – Lietuvos žydų kilmės JAV architektas ir verslininkas.

## Biografija

Gimė 1922 m. rugsėjo 29 d. Tveruose, kaip Maušas Erdmanas. Būdamas 17 metų, 1939 metais išvyko gyventi pas savo dėdę į Čikagą. Baigęs mokyklą pradėjo studijuoti Ilinojaus universitete Urbanoje-Šampeinėje. 1943 m. įstojo į JAV karinių pajėgų inžinierių būrį. 1945 m. kovo mėnesį dalyvavo pontoninio tilto statyboms Vokietijoje, Remageno mieste. Grįžęs iš tarnybos studijavo politikos mokslus Viskonsino-Madisono universitete, kurį baigė 1946 m. Baigęs mokslus įkūrė statybų bendrovę, kuri 1951 m. pavadinta *Marshall Erdman & Associates*. Statybų bendrovė vertėsi sveikatos apsaugos pastatų statyba. 1954 m. Erdmano įmonė pradėjo bendradarbiauti su privačių namų architektu Frank Lloyd Wright, kuris suprojektavo surenkamų namų kompleksus, kurie buvo pavadinti Marshall Erdman Prefab Houses. 1953 m. įmonė pradėjo pardavinėti sudedamus namų apyvokos reikmenis, o 1969 m. biurų baldus. M. Erdmanas mirė 1995 m. rugsėjo 17 d. Madisone.

## Darbai

* 1949–1950: *First Unitarian Society of Madison*, suprojektavo Frank Lloyd Wright
* 1956–1961: *Marshall Erdman Prefab Houses*, suprojektavo Frank Lloyd Wright
* 1956–1967: ligoninės pastatai Doctor’s Park, Madisonas
* 1957: Wyoming Valley mokykla, suprojektavo Frank Lloyd Wright
* 1958: Faith Baptist Church
* 1959: 100 namų *Sherman Village*, Madisonas
* 1965–1966: Taikos korpuso stovyklos St. Croix ir St. Thomas gyvenvietėje, Mergelių salos.
* 1965 Džordžtauno ligoninės pastatas, Džordžtaunas
* 1974: Delbartono ligoninės pastatas, Delbartonas
* 1975: Maršfyldo klinikos pastatas (Marshfield Clinic building)
* 1989: *Šarlotės Memorialinė ligoninė* (Charlotte Memorial Hospital)
* 1993: Middleton Hills gyvenvietės namai, Midltonas


Vaizdas:2008-addition.jpg|First Unitarian Society of Madison
Vaizdas:Crimson Beech Partial Front View.jpg|Marshall Erdman Prefab Houses
Vaizdas:McBeanHouse.JPG|Marshall Erdman Prefab Houses


## Nuorodos

* Marshall Erdman & Associates tinklalapis (ang.);
* Marshall Erdman, 72, Producer Of Prefabricated Structures, Dies (ang.).

## Šaltiniai
Stepas Artiškevičius

**Stepas Artiškevičius** (1952 m. balandžio 6 d. – 1981 m. rugpjūčio 6 d.) – Lietuvos sporto lakūnas.

## Biografija
Stepas Artiškevičius skraidyti pradėjo 1972 m. Kauno aeroklube, o 1976 m. jau dirbo lakūnu instruktoriumi. 1978 m. lakūnas pelnė bronzos medalį SSRS daugiakovės čempionate. Tais pačiais metais pateko į Sovietų Sąjungos nacionalinę rinktinę. 1979 m. laimėjo Lietuvos akrobatinio skraidymo čempionatą bei pirmą kartą tapo SSRS daugiakovės čempionu.

1981 m. žuvo Rusijoje treniruodamasis Europos čempionatui.

## Šaltiniai
Lietuvos akrobatinio skraidymo federacija

**Lietuvos akrobatinio skraidymo federacija** – pagrindinė Lietuvos sportinio akrobatinio skraidymo organizacija. Lietuvos aeroklubo narė.

## Istorija
### Priešistorė
Lietuvoje akrobatinio skraidymo sporto pradžia laikoma 1920 m., kai Lietuvos karo aviacijos lakūnas Jurgis Dobkevičius Kaune virš Aleksoto aerodromo atliko aukštojo pilotažo figūrą - kilpą.

Pirmosios lėktuvų sporto varžybos 1938 m. surengtos Kaune, vykstant Tautinei olimpiadai. Varžybų aukštojo pilotažo čempionu tapo rašytojas ir lakūnas Jonas Dovydaitis.

1966 m. Vilniuje surengtos pirmosios pokario Lietuvos pirmenybės pagal akrobatinio skraidymo programą. Nugalėtoju tapo Jonas Kavaliauskas, o nuo 1968 m. Lietuvos atstovai pradėjo dalyvauti SSRS varžybose.

Nuo 1969 m. vyksta akrobatinio skraidymo varžybos S. Dariaus ir S. Girėno prizui laimėti.

1970 m. Lietuvos akrobatinio skraidymo komanda pirmą kartą dalyvavo SSRS techninių sporto šakų spartakiadoje (užimta 6 vieta).

1979 m. SSRS akrobatinio skraidymo čempionate absoliučiu nugalėtoju pripažintas Stepas Artiškevičius. 1981 m. SSRS absoliučiu čempionu tapo Rolandas Paksas. 1985 m. Lietuvos komanda (Leonas Jonys, Vytautas Lapėnas, Algis Jurgelevičius, Palmyra Girskutė, Onutė Motiejūnaitė) tapo SSRS čempionato nugalėtoja bei Vytautas Lapėnas tapo absoliučiu čempionu.

### Nepriklausomybė
1992 m. Lietuvos aeroklubas atstatė narystę Tarptautinėje aeronautikos federacijoje (FAI). 1994 m. pirmą kartą Pasaulio akrobatinio skraidymo čempionate dalyvavo nepriklausomos Lietuvos rinktinė (Jurgis Kairys, Algimantas Jurgelevičius, Onutė Motiejūnaitė).

2007 m. Vilniuje surengta FAI Akrobatinio skraidymo sporto komisijos (CIVA) konferencija, kurioje dalyvavo FAI prezidentas Pierre Portman ir FAI generalinis sekretorius Max Bishop. 

## Federacijos prezidentai
*Pranas Vinickas (1990–1992)
*Leonas Jonys (1992–1993)
*Vytautas Lapėnas (1994–1996)
*Eltonas Meleckis (1996–1997)
*Aloyzas Cibarauskas (1997–1997)
*Algimantas Žentelis (1997–2008)
*Arminas Maurauskas (2008–2014)
*Vytautas Galvonas(2014-2015)
*Eugenijus Raubickas (2015–2017)
*Eltonas Meleckis (2017–2020)
*Algimantas Žentelis (2020 iki šiol)

## Tarptautiniai čempionatai
* 2002 m. Europos akrobatinio skraidymo čempionatas (Panevėžys, Įstros aerodromas)
* 2004 m. Europos akrobatinio skraidymo čempionatas (Kaunas, S. Dariaus ir S. Girėno aerodromas)
* 2009 m. Pasaulio Jak-52 čempionatas (Rojūnai, Rojūnų aerodromas)

## Nuorodos
* Federacijos svetainė
Eliyahu David Rabinowitz-Teomim

**Eliyahu David Rabinowitz-Teomim** (1845 m. birželio 11 d. Pikeliuose – 1905 m. kovo 10 d. Jeruzalėje) – Lietuvos XIX a. rabinas, rašytojas. Buvo žydų bendruomenės Panevėžyje vadovu, Jeruzalėje tapo aškenazių bendruomenės lyderiu.

## Biografija

Gimė 1845 m. birželio 11 d. Pikeliuose. Penkerių metų neteko motinos, jį su broliu *Tzvi-Yehudah* užaugino tėvas. Jaunystėje padedamas tėvo studijavo Talmudą ir rabinų literatūrą. 1875 m. pakviestas tapti Panevėžio rabinu. 1893 m. Myriaus miesto ješivos vadovu, kuriuo jis išbuvo iki 1899 metų. Po kiek laiko emigravo į Jeruzalę, kur 1901 m. buvo paskirtas rabino Shmuel Salant asistentu. Rabinovičius-Teomimas buvo vedęs *Feige Minna* su kuria susilaukė 7 vaikų. Jo duktė Batševa ištekėjo už rabino Abrahamo Isako Kooko 1886 m. Per savo gyvenimą vienas ir su bendraautoriais parašė 120 religinės tematikos knygų. Mirė 1905 m. kovo 10 d. Jeruzalėje, palaidotas Jeruzalės Alyvų kalno kapinėse.

## Nuorodos
Vilmantas Dilys

**Vilmantas Dilys** (g. 1987 m. spalio 6 d. Utenoje) – Lietuvos krepšininkas, šiuo metu niekur nerungtyniaujantis.

## Biografija
2004 m. Lietuvos jaunių rinktinės narys. 2008 m. debiutavo LKL Vilniaus „Sakalų“ komandoje. 2017 m. lapkričio pradžioje buvo diskvalifikuotas ketveriems metams už dopingo vartojimą.

## Šaltiniai
Aivaras Balžekas

**Aivaras Balžekas** (1982 m. balandžio 8 d. – 2005 m. spalio 10 d.) – Lietuvos ir Lyno Floridos universiteto komandos tenisininkas.

## Biografija

A. Balžekas buvo Lietuvos Daviso Taurės komandos narys, o aukščiausią ATP reitingą 926 vietoje pasiekė 2002 m. 2005 m. A. Balžekas buvo 11-tas tarp JAV universiteto studentų tenisininkų.

2005 m. spalio 8 d. A. Balžekas buvo paguldytas į Floridos ligoninę, kuomet jam ir jo draugui stumiant automobilį kelyje į juos rėžėsi kitas automobilis. Po dviejų dienų, praleistų ligoninėje, lietuvis mirė.

## Šaltiniai
Škotijos žemuma

**Škotijos žemuma** ( 'užsieniečio vieta', ) – istorinis Škotijos regionas.

Škotijos žemumos nėra oficiali ar administracinė šalies teritorija. Teritorijos pavadinimas naudojamas tose vietose, kurios nėra Škotijos aukštumose. Riba, skirianti aukštumas nuo žemumų, yra tarp Stonheveno ir Helensburgo. Žemuma plyti į pietus ir į rytus nuo linijos. Kai kurie žemumų regionai (kaip Pietinės aukštumos) fiziškai nėra žemumos. Taip pat aukštumose kai kurie regionai nėra aukšti (kaip Islajus).

Geologiškai žemumas nuo aukštumų skiria Hailando sprūdis (). Į žemumos regioną įeina tokios istorinės bei esamos apskritys kaip: Airšyras, Bervikšyras, Klakmananšyras, Damfrisšyras, Rytų Lodianas, Faifas, Kinrosšyras, Kirkudbraitšyras, Lanarkšyras, Vidurinis Lodianas, Piblesšyras, Renfrušyras, Roksburgšyras, Selkirkšyras, Vakarų Lodianas ir Vigtaunšyras.

Geografiškai Škotija yra suskirstyta į 3 skirtingas sritis: Škotijos aukštumas, Centrines lygumas (tarp aukštumų šiaurėje ir Pietinių aukštumų pietuose) bei Pietines aukštumas.

Terminas „žemumos“ daugiausiai naudojamas apibūdinti Škotijos žemumas, Škotijos istoriją bei Škotijos klanų sistemą, taip pat genealogijoje.
RKO Pictures

**RKO Pictures** – JAV kino kompanija. „RKO Radio Pictures Inc.“ buvo viena iš penkių didžiausių Holivudo Aukso amžiaus kino studijų. Kino studija sukūrė tokius žymius filmus kaip „King Kongas“ ir „Pilietis Keinas“, įnešė didelį indėlį *[[film noir]]* žanro formavime. Be įprastų kino filmų, studija taip pat pastatė daugybę miuziklų, kaip kad „Top Hat“, ir „Swing Time“.

## Istorija
Kompanija buvo įkurta 1928 m. spalį, sujungus Keith-Albee-Orpheum (KAO) priklausantį kino teatrų tinklą su Džosefo P. Kenedžio (*Joseph P. Kennedy*) kino studija „Film Booking Offices of America“ (FBO), ir buvo pavaldi Amerikos radijo korporacijai (RCA). RCA vadovas Deividas Sarnofas (*David Sarnoff*) inicijavo susijungimą norėdamas sukurti rinką kompanijos taikomai garso ant filmo prilipinimo technologijai – „RCA Photophone“. XX a. 5-ojo dešimtmečio viduryje studija priklausė investuotojui Floidui Odlumui (*Floyd Odlum*). Vėliau, 1948 m., studiją įsigijo pramonininkas Hovardas Hiugas, bet dešimtmečius besitęsiančio nuosmukio slegiamą studiją galop, 1955 m., įsigijo kompanija „General Tire and Rubber Company“ už 25 mln. JAV dolerių. Filmų gamyba buvo nutraukta 1957 m., o dar po dvejų metų kompanija buvo išformuota.

1981 m. transliuotojas „RKO General“, juridinis paveldėtojas, atgaivino ją kaip dukterinę įmonę. 1989 m. kompanija su likusiomis akcijomis, prekės ženklais ir teise perdaryti klasikinius RKO filmus, buvo parduota nedidelei nepriklausomai kompanijai „RKO Pictures LLC“.

## Šaltiniai
Sent Vinsento ir Grenadinų herbas

**Sent Vinsento ir Grenadinų herbas** – Sent Vinsento ir Grenadinų valstybinis simbolis. Įteisintas 1979 m., bet šio stiliaus herbas naudojamas jau nuo kolonijinių laikų (1901 m.).

Herbą sudaro skydas, kuriame vaizduojamos dvi moterys, apsirengusios romėniškais drabužiais – viena laiko alyvmedžio šakelę, kita priklaupusi prie altoriaus. Herbo karūnoje pavaizduotas medvilnės augalas, o skydo apačioje yra lotyniškas devizas *Pax et Justitia* („Taika ir Teisingumas“).
Stonhevenas

**Stonhevenas** (škotų kalba: *Stanehyve* arba *Steenhive*, ) – miestas Aberdynšyre, Škotijoje. Įsikūręs Škotijos šiaurės rytuose.

Miestas išaugo iš žvejų kaimelio, žinomo kaip *Auld Toon* (senasis miestas) geležies amžiuje. Pagal XVI amžiaus žemėlapius miestas buvo vadinamas *Stonehyve* arba *Stonehive*. Stonheveno geležinkelio stotis, A90 kelias į vakarus nuo miesto.

Stonhevenas yra 24 km į pietus nuo Aberdyno. Miestas sparčiai plėtėsi po Aberdyno naftos atradimo.

## Galerija

Vaizdas:Boats at Stonehaven Harbour - geograph.org.uk - 158040.jpg|Stonheveno uostas
Vaizdas:Stonehaven Town Hall - geograph.org.uk - 950512.jpg|Rotušė
Vaizdas:Stonehaven-aerial.jpg


## Šaltiniai
Yoko Kanno

**Joko Kanno** (; g. 1967 m. kovo 19 d.) – Japonijos kompozitorė, aranžuotoja ir muzikė, sukūrusi daug žymių garso takelių animė filmams ir televizijos serialams, taip pat vaidybiniams filmams, kompiuteriniams žaidimams ir reklamoms. Tarp žymiausių jos kūrinių yra garso takeliai tokiems animuotiems kūriniams kaip „Macross Plus“, „Turn A Gundam“, „Cowboy Bebop“, „The Vision of Escaflowne“, „Ghost in the Shell: Stand Alone Complex“ ir „Wolf's Rain“.

Kanno taip pat rašo muziką ir Japonijos pop atlikėjams, kaip kad Maaja Sakamoto. Ji taip pat yra įgudusi pianistė ir grupės „Seatbelts“ narė. Su grupe ji atlieka savo pačios sukurtų kūrinių gyvus pasirodymus.

## Biografija
Ji buvo pagrindinė muzikinio projekto „Seatbelts“ narė. Grupė vėl susibūrė 2004 m. tam, kad sukurtų garso takelį PlayStation 2 video žaidimui „Cowboy Bebop“, kuris Japonijoje buvo išleistas 2005 m.

XX a. 9-ajame ir 10-ajame dešimtmečiuose ji sukūrė daugelį garso takelių bendrovės „Koei“ žaidimams.

## Kūriniai
; Anime
* *[[Porco Rosso]]* (1992 m.)
* *Please Save My Earth* (1994 m.)
* *Macross Plus* (1994 m.)
* *Memories: Magnetic Rose* (1995 m.)
* *The Vision of Escaflowne* (1996 m.)
* *X Clamp Characters File Vol. 1–4* (1996 m.)
* *Clamp School Detectives* (1997 m.)
* *Noiseman Sound Insect* (1997 m.)
* *Record of Lodoss War: Chronicles of the Heroic Knight* (1998 m.)
* *Macross Dynamite 7* (1998 m.)
* *[[Cowboy Bebop]]* (1998 m.)
* *Cardcaptor Sakura* (1998 m.)
* *Brain Powerd* (1998 m.)
* *Turn A Gundam* (1999 m.)
* *Jin-Roh* (1999 m.)
* *Escaflowne: The Movie* (2000 m.)
* *Earth Maiden Arjuna* (2001 m.)
* *Cowboy Bebop: Knockin' on Heaven's Door* (2001 m.)
* *RahXephon* (2002 m.)
* *[[Ghost in the Shell: Stand Alone Complex]]* (2002 m.)
* *[[Wolf's Rain]]* (2003 m.)
* *[[Ghost in the Shell: Stand Alone Complex 2nd GIG]]* (2004 m.)
* *Genesis of Aquarion* (2005 m.)
* *Oban Star-Racers* (2006 m.)
* *[[Ghost in the Shell: S.A.C. Solid State Society]]* (2006 m.)
* *Darker than Black: Kuro no Keiyakusha* (2007 m.)
* *Genius Party* (2007 m.)
* *Genesis of Aquarion* (2007 m.)
* *Macross Frontier* (2008–2011 m.)
* *Ring of Gundam* (2009 m.)
* *Aquarion Evol* (2012 m.)
* *[[Code Geass|Code Geass Gaiden: Bōkoku no Akito]]* (2012 m.)
* *Sakamichi no Apollon* (2012 m.)
* *Zankyou no Terror* (2014 m.)

## Nuorodos
* 
*
615-asis korpusinis artilerijos pulkas (TSRS)

**615-asis korpusinis artilerijos pulkas** (), *615-asis haubicų artilerijos pulkas* () – Raudonosios Armijos dalinys, egzistavęs 1940–1941 m., suformuotas iš buvusios Lietuvos kariuomenės dalinių.

## Istorija
Pulkas suformuotas 1940 m. rugsėjį Pabaltijo ypatingojoje karinėje apygardoje iš Lietuvos kariuomenės artilerijos dalinių. Buvo 29-asis teritorinio šaulių korpuso korpusinis artilerijos dalinys. Pulko kariai nešiojo ankstesniąją Lietuvos kariuomenės uniformą su Raudonosios Armijos skiriamaisiais ženklais.

Prieš Vokietijai užpuolant TSRS 615-asis pulkas buvo dislokuotas vasaros stovykloje į pietvakarius nuo Alytaus. Prasidėjus karui pulkas nuo 1941 m. birželio 22 d. iki 1941 m. spalio 10 d. buvo veikiančiojoje armijoje.

Nuo 1941 m. birželio 22 d. pulkas traukėsi į rytus per Vilnių. Einant per miestą pulkas buvo užpultas lietuvių sukilėlių, dėl ko prarado iki 200 karių ir praktiškai visą techniką – 31 pabūklą ir 32 traktorius. Taip pulkas prarado kovinę gebą.

Kelios pulko pabūklų įgulos prisijungė prie 5-ojo artilerijos pulko. Kiti pulko likučiai be technikos 1941 m. spalio 10 d. pasiekė Nevelį.

1941 m. spalio 10 d. pulkas buvo išformuotas.
14-oji NKVD kariuomenės geležinkelių apsaugos divizija

**14-oji NKVD kariuomenės geležinkelių apsaugos divizija** () – TSRS NKVD kariuomenės divizija, egzistavusi 1944–1951 m., dislokuota Lietuvoje ir gretimuose regionuose.

## Istorija
Divizija suformuota TSRS vidaus reikalų liaudies komisaro (NKVD) 1944 m. rugpjūčio 3 d. įsakymu Nr. 00922.

Nuo 1944 m. rugpjūčio 3 d. iki 1945 m. vasario 10 d. divizija buvo veikiančiosios armijos sudėtyje. Dalyvavo Baltarusijos, Pabaltijo, Rytų Prūsijos ir Rytų Pomeranijos strateginėse puolamosiose operacijose.

Pasibaigus karui 14-oji NKVD-MVD kariuomenės divizija vykdė operatyvinį darbą kovoje su nacionaliniu pasipriešinimu Lietuvoje.

Išformuota TSRS vidaus reikalų ministro 1951 m. gegužės 15 d. įsakymu Nr. 00248.

## Divizijos sudėtis
Divizija sudarė:
* divizijos štabas ir kovinio aprūpinimo bei užnugario daliniai – Vilnius,
* 211-asis pulkas – Lietuva ir Rytų Prūsija (Kaliningrado sritis, RTFSR),
* 212-asis pulkas – štabas Baranovičiuose (Bresto sritis, Baltarusijos TSR),
* 213-asis pulkas – štabas pradžioje Balstogėje (Lenkija), vėliau – Molodečne (Minsko sritis, Baltarusijos TSR),
* 329-asis pulkas – štabas Jelgavoje (Latvijos TSR).

## Kita
Divizijoje iki 1947 m. tarnavo majoras Vasilijus Jelovskichas (*Василий Иванович Еловских*; g. 1919 – m. 2012 m.), vėliau žurnalistas ir rašytojas, po karo gyveno Tiumenės ir Kurgano srityse (RTFSR).

## Nuorodos
Krasnikas

**Krasnikas** () – miestas pietryčių Lenkijoje, Liublino vaivadijoje, 49 km į pietvakarius nuo Liublino, prie Vyžnicos upės (Vyslos intakas). Apskrities (pavieto) centras. Per miestą eina geležinkelis Liublinas-Stalova Vola, keliai į Liubliną, Žešuvą, Kelcus. Mašinų gamybos (elektros mašinų guolių), medienos apdirbimo, popieriaus, maisto, chemijos, siuvimo, statybinių medžiagų pramonė. Veikia Šv. Florijono (Liublino krašto ugniagesių istorijos) muziejus bei Krasniko krašto muziejus.

## Paveldas

Mieste yra išlikę šie paveldo objektai:
* XIV–XV a. Tenčynskių, Radvilų ir Zamoiskių rūmų griuvėsiai;
* Tegulinių kanauninkų vienuolyno ansamblis, kurį sudaro:
** 1486 m. statyta Švč. Mergelės Marijos Ėmimo į dangų bažnyčia (rekonstruota 1527–1541 m., po 1657 m. įgavo vėlyvojo baroko formas) su renesansiniais ir manieristiniais antkapiniais paminklais (architektas S. Gucci), vertingais barokiniais paveikslais (dailininkas T. Dolabelli);
** XV–XVI a. barokinis vienuolyno pastatas (išplėstas XVII a., perstatytas 1864 m.);
* 1654 m. sinagoga (rekonstruota 1823–1857 m.);
* Barokinė Šv. Dvasios bažnyčia (1761 m.).

## Istorija

Krasnikas rašytiniuose šaltiniuose minimas nuo XIII a. vidurio kaip prekybinė gyvenvietė. Miesto teises įgijo 1377 m. Nuo XVI a. čia apsigyveno gausi žydų bendruomenė, buvo svarbus amatų centras, XVII a. viduryje miestas nukentėjo dėl karo su Švedija ir kazokų puldinėjimų. 1795–1809 m. priklausė Austrijai, 1809–1815 m. Varšuvos kunigaikštystei, nuo 1815 m. – Lenkijos karalystei.

Per Antrąjį pasaulinį karą veikė priverstinio darbo ir paskirstymo stovyklos, 1940–1942 m. getas, 1944–1955 m. – antikomunistinis pogrindis. 1866–1975 m. ir nuo 1999 m. Krasnikas yra apskrities centras. 1975 m. prie miesto prijungtas pramononis Fabrično Krasniko (*Kraśnik Fabryczny*) priemiestis (1954–1975 m. buvo savarankiškas miestas).

## Šaltiniai
Amazonijos arena

**Amazonijos arena** () – futbolo stadionas Manause (Brazilija), pusiaukelėje nuo tarptautinio oro uosto iki istorinio miesto centro.

## Istorija

Stadionas pastatytas senojo Vivaldo Lima stadiono vietoje. Naujas stadionas pastatytas 2011–2014 m. Brazilijoje vykusiam 2014 m. FIFA pasaulio čempionatui, čia vyko 4 čempionato rungtynės. Stadione vyko kai kurios 2016 m. olimpiados futbolo rungtynės.

## Šaltiniai

## Nuorodos
*
Birutė Užkuraitytė

**Birutė Užkuraitytė-Statkevičienė** (g. 1953 m. vasario 22 d. Kaune) – buvusi plaukikė, povandenininkė, pirmoji Lietuvos olimpietė, daugkartinė Lietuvos, Europos ir pasaulio plaukimo čempionė, veteranų plaukimo čempionė. Sporto mokslininkė, pedagogė, buvusi Kauno Tarybos narė („Jaunoji Lietuva“, 1997–2000 m.).

## Sporto pasiekimai

Buvo 33 kartus šalies plaukimo čempionė, pasaulio universiados 200 m kompleksinio plaukimo (1973, Maskva) bronzos medalininkė, pirmoji Lietuvos plaukikė olimpinių žaidynių dalyvė (Miuncheno 1972 m. vasaros olimpinės žaidynės, 200 ir 400 m kompleksinis plaukimas – 16 ir 23 vieta.). Treniravosi pas Mariją Korienę.

Dirba Lietuvos sporto universiteto Treniravimo mokslų katedroje, yra socialinių mokslų daktarė, parašiusi didžiulį pluoštą mokslinių straipsnių, parengusi mokymo priemonių, rengia studentus plaukti, tarp jų ir specialistus, kurie mokys plaukti žmones su negalia. 2009 m. gavo Lietuvos kilnaus sportinio elgesio („Fair Play“) apdovanojimą.

Ji yra Lietuvos olimpiečių asociacijos viceprezidentė, veteranų plaukimo klubo „Vandenynas“ vadovė. Aktyviai sportuoja, dalyvaudama veteranų Europos ir pasaulio čempionatuose (daugkartinė čempionė). 2012 m. jai buvo patikėta nešti Londono žaidynių olimpinį deglą.

Vaikai – Algis ir Neringa, buvę plaukikai, sesuo – dvynė Dalė Užkuraitytė–Krasauskienė, plaukimo sporto meistrė, Lietuvos čempionė.

## Bibliografija
* "Plaukimas šiuolaikiškai : studijų knyga" - Kaunas: LSU, 2014. – 90 p.: iliustr. 
* „Plaukimas visai šeimai“. – Kaunas: LKKA, 2004. – 82 p.: iliustr. 
* „Plaukimo baseinų higiena ir eksploatavimas : metodinė priemonė“. - Kaunas: LKKA, 2001. - 38, [1] p
* „Plaukimo varžybų organizavimas ir taisyklės : metodinis leidinys“. - Kaunas: LKKA, 1999. - 55, [1] p: iliustr.

## Šaltiniai

## Nuorodos
* Birutė Užkuraitytė (''sports-reference.com'') 
* Birutė Užkuraitytė (''ltuswimming.com'')
* Birutė Statkevičienė (2013 m. interviu)
* Birutė Užkuraitytė (''lse.lt'')
Simas Galdikas

**Simas Galdikas** (g. 1987 m. sausio 3 d. Klaipėdoje) – buvęs Lietuvos krepšininkas.

## Biografija
2006–2009 m. rungtyniavo Klaipėdos „Nafta-Uni-Laivitės“ (NKL) komandoje. 2009–2012 m. rungtyniavo Klaipėdos „Neptūno“ komandoje. 2012 m. prisijungė prie Dnepropetrovsko „Dnipro“ (Ukraina) komandos, tačiau po kelių mėnesių nutraukė legionieriaus karjerą ir grįžo į Klaipėdos „Neptūno“ komandą. 2015 m. gruodžio mėn. pasirašė sutartį su Bukarešto „Steaua“.. 
2022 m. po pergalingo NKL lygos finalo paskelbė, kad baigia profesionalaus krepšininko karjerą.
2020 m. su Darbo partija dalyvavo Seimo rinkimuose, tačiau išrinktas nebuvo.

## Pasiekimai
* 2013, 2018, 2019 m. LKL trečios vietos laimėtojas
* 2014, 2017 m. LKL antros vietos laimėtojas
* 2022 m. NKL pirmos vietos laimėtojas

## Šaltiniai
Belmontas (Sent Vinsentas)

**Belmontas** () – miestelis Sent Vinsento salos pietinėje dalyje, Sent Vinsente ir Grenadinuose, Šv. Jurgio parapijoje. Įsikūręs į rytus nuo sostinės Kingstauno ir į šiaurę nuo Stabso.

## Nuorodos
* Miestelis wikimapia.org svetainėje
Judah Friedlander

**Judah Friedlander** (g. 1969 m. kovo 16 d. Gaitersburge, Merilande, Jungtinėse Valstijose) – amerikiečių aktorius, komikas. Geriausiai žinomas iš NBC situacijų komedijos „30 Rock“, kurioje jis vaidino vieną iš pagrindinių serialo personažų Frenką Rositaną. Komedijoje vaidino visus septynis sezonus nuo 2006 iki 2013 m.

Žinomas dėl savo apsileidimo, išskirtinės išvaizdos – netvarkingų plaukų, dažnai per didelių akinių, marškinėlių su užrašais (dažniausiai – „World Champion“), sunkvežimio vairuotojo tipo kepurių (). Aktorius atlieka įvairiausius personažus humoro klubuose.

## Filmografija
* *Endsville* (2000) – Imtynių fanas
* *Meet the Parents* (2000) – Farmacininkas
* *Wet Hot American Summer* (2001) – Ronald von Kleinenstein
* *Spring Break Lawyer* (2001) – Mervin
* *Zoolander* (2001) – Scrappy Zoolander
* *How High* (2001) – Studentas
* *Showtime* (2002) – Julio
* *The Trade* (2003) – Duffy Dyer
* *Old School* (2003) – Action Figure Dude
* *American Splendor* (2003) – Toby Radloff
* *The Janitor* (2003) – Girtuoklis
* *Starsky and Hutch* (2004) – Ledų pardavėjas
* *Bad Meat* (2004) – Remontininkas
* *Curb Your Enthusiasm* (2004) – Donald
* *Duane Hopwood* (2005) – Anthony
* *Southern Belles* (2005) – Anthony
* *Pizza* (2005) – Jimmy
* *The Unseen* (2005) – Earl
* *Feast II: Sloppy Seconds* (2005) – Girtuoklis
* *The Darwin Awards* (2006) – Simon
* *Date Movie* (2006) – Nicky
* *Live Free or Die* (2006) – Hesh
* *Full Grown Men* (2006) – Elias Guber
* *[[30 Rock]]* (2006) – Frank Rossitano
* *Wonder Showzen* (2006) – Crickey
* *Chapter 27* (2007) – Paul
* *Flight of the Conchords* (2007) – Pawn Shop Patron
* *Meet Dave* (2008) – Inžinierius
* *The Wrestler* (2008) – Scott Brumberg
* *I Hate Valentine’s Day* (2009) – Dan O’Finn
* *Cabin Fever 2: Spring Fever* (2009) – Toby
* *Beware the Gonzo* (2010) – Vaikinas kavinėje
* *Oddities* (2012) – Globėjas
* *Epic* (2013) – Larry
Compact Disco

**Compact Disco** – Vengrijos elektroninio roko grupė. Grupė atstovavo Vengrijai Eurovizijoje 2012 metais Azerbaidžane.

## Diskografija

### Studijiniai albumai
* 2009 – „Stereoid“
* 2011 – „II“

### Singlai
* 2010 – „I’m in Love“
* 2011 – „Feel the Rain“
* 2012 – „Sound of Our Hearts“

## Nuorodos
* Oficiali svetainė 

|-
Arnos Valė

**Arnos Valė** () – miestelis Sent Vinsento salos pietuose, Sent Vinsente ir Grenadinuose. Įsikūręs į pietryčius nuo Kingstauno. Šalies pagrindis oro uostas – E. T. Joshua oro uostas yra Arnos Valėje, kurioje yra oro bendrovės „Mustique Airways“ būstinė. Tai viena iš pirmųjų vietų, kurias aplanko turistai, šalyje. Mieste yra futbolo ir kriketo stadionas *Arnos Valė sporto kompleksas*.

## Sportas
* Toni Store Jugglers FC – futbolo klubas;;  rungtyniavo stipriausioje šalies futbolo lygoje.

## Išnašos
E. T. Džošua oro uostas

**E. T. Joshua oro uostas** (IATA: **SVD**, ICAO: **TVSV**) – oro uostas Arnos Valėje, šalia Kingstauno, Sent Vinsento saloje. Prieš tai buvo žinomas kaip **Arnos Valė oro uostas** (). Pavadintas Ebenezero Teodoro Džošua, Sent Vinsento ir Grenadinų vyriausiojo ministro, vardu.

Planuojama E. T. Joshua oro uostą sujungti su Argylės tarptautiniu oro uostu. „Grenadine Airways“, „Mustique Airways“ ir „S.V.G. Air“ – oro uostą aptarnaujančios oro linijų bendrovės.
Miustiko tarptautinis oro uostas

**Miustiko oro uostas** (IATA: **MQS**, ICAO: **TVSM**) – oro uostas Miustiko saloje, Sent Vinsente ir Grenadinuose.

## Aviakompanijos bei maršrutai

## Nuorodos
* Orų prognozė TVSM
Sent Vinsento ir Grenadinų demografija

Šiame straipsnyje pateikiami statistiniai duomenys apie **[[Sent Vinsentas ir Grenadinai|Sent Vinsento ir Grenadinų]] demografiją**.

**Gyventojų skaičius:** 103 220 (2013 m. apskaičiavimai)

**Struktūra pagal amžių:**
* *0–14 m.:* 23,4 % (12 179 vyrai ir 11 979 moterys)
* *15–24 m.:* 17 % (8848 vyrai ir 8680 moterų)
* *25–54 m.:* 42,5 % (22 777 vyrai ir 21 067 moterys)
* *55–64 m.:* 8,8 % (4627 vyrai ir 4412 moterų)
* *65 m. ir vyresni:* 8,4 % (3982 vyrai ir 4669 moterys) (2013 m. apsk.)

**Gyventojų amžiaus [[mediana]]:**
* *bendras:* 31,3 m.
* *vyrų:* 31,4 m.
* *moterų:* 31,2 m. (2013 m. apsk.)

**Metinis populiacijos prieaugis:** –0,3 % (2013 m. apsk.)

**[[Gimstamumas]]:** 14,14 gimimų/1000 gyv. per metus (2013 m. apsk.)

**[[Mirtingumas]]:** 7,06 mirčių/1000 gyv. per metus (2013 m. apsk.)

**[[Migracijos indeksas]]:** –10,04 migrantų/1000 gyv. per metus (2013 m. apsk.)

**[[Urbanizacija]]:**
* *mieste gyvenančių žmonių skaičius:* 49 % (2010 apsk.)
* *mieste gyvenančių žmonių procento metinis kitimas:* 1 % (2010–15 m. apsk.)

**Lyčių pasiskirstymas:**
* *gimimo metu:* 1,03 vyro vienai moteriai
* *0–14:* 1,02 vyro vienai moteriai
* *15–24:* 1,02 vyro vienai moteriai
* *25–54:* 1,08 vyro vienai moteriai
* *55–64:* 1,05 vyro vienai moteriai
* *65 metų ir vyresniems:* 0,84 vyro vienai moteriai
* *visai populiacijai:* 1,03 vyro vienai moteriai (2013 m. apsk.)

**Kūdikių [[mirtingumas]]:**
* *bendra:* 13,46 mirčių/1000 gimimų
* *vyrų:* 14,66 mirčių/1000 gimimų
* *moterų:* 12,22 mirčių/1000 gimimų (2013 m. apsk.)

**[[Vidutinė gyvenimo trukmė]]:**
* *bendra:* 74,62 m.
* *vyrų:* 72,69 m.
* *moterų:* 76,62 m. (2013 m. apsk.)

**15 m. ir vyresnių gyventojų [[raštingumas]]:**
* *bendras:* 96 %
* *vyrų:* 96 %
* *moterų:* 96 % (1970 m. apsk.)

**[[Religija|Religijos]]:**
* *protestantai:* 75 %
* *katalikai:* 13 %
* *kiti:* 12 %

**[[Rasė|Rasių]] pasiskirstymas:**
* *juodaodžiai:* 66 %
* *maišyti:* 19 %
* *indai:* 6 %
* *europiečiai:*4 %
* *karibų amerikiečiai:* 2 %
* *kiti:* 3 %

## Šaltiniai
* Sent Vinsentas ir Grenadinai CŽV pasaulio faktų knygoje (anglų kalba)
Bekijos J. F. Mičelo tarptautinis oro uostas

**J. F. Mitchell oro uostas** (IATA: **BQU**, Tarptautinė civilinės aviacijos organizacija: **TVSB**) – oro uostas Bekijos saloje, Grenadinų parapijoje, Sent Vinsente ir Grenadinuose, įskaitant ir Port Elizabetą. Šalia yra Deriko miestelis.
Piterhedas

**Piterhedas** (, , ) – miestas Aberdynšyre, Škotijoje. Srities didžiausia gyvenvietė (Aberdynas neįeina į sritį).

## Istorija
Piterhedas įkurtas žvejų. 1593 m. pastatytas pirmasis uostas, pavadintas *Port Henry*. Išsivystė į žvejų miestelį. 1865 m. pastatyta gelbėjimo stotis. Naujas miestelio augimo etapas prasidėjo XX amžiaus 8-ajame dešimtmetyje. Pyterhedas tapo svarbiu naftos pramonės paslaugų centru, netoliese buvo pastatytas *St Fergus* dujų terminalas. Taip pat yra maisto perdirbimo, tekstilės, paslaugų pramonė; svarbiausia žvejyba.

## Sportas
* Peterhead FC futbolo klubas.
* „Balmoor“ stadionas, kurio talpa yra 3 150 (1 000 sėdimų vietų).

## Miestai partneriai
*  Olesiundas, Norvegija

## Išnašos
Adolfas Varanauskas

**Adolfas Varanauskas** (g. 1934 m. vasario 4 d. Paliepyje, Kaišiadorių vals. – 2007 m. sausio 12 d. Kaune) – buvęs Lietuvos lengvaatletis, olimpietis.

## Biografija
Mokėsi Miežonių pradžios mokykloje, 1947–1954 m. mokėsi Kaišiadorių vidurinėje mokykloje, 1954–1958 m. studijavo Kūno kultūros institute. Jį baigęs dirbo dėstytoju Lietuvos žemės ūkio akademijoje, buvo docentas (1987).

Palaidotas Petrašiūnų kapinėse Kaune.

## Sporto pasiekimai
A. Varanauskas visą savo gyvenimą paskyrė sportui. Dar besimokydamas mokykloje jis domėjosi žaidimais, vėliau lengvąja atletika, plaukimu. Daugiausiai pasiekė rutulio stūmime (4 kartus gerino Lietuvos rutulio stūmimo rekordą). Taip pat vieną kartą gerino kūjo metimo Lietuvos rekordą. Jo rezultatai: rutulys - 18,43 m., diskas - 48,87 m. 4 kartus dalyvavo SSRS tautų spartakiadose (1963 m. spartakiados čempionas). 1964 m. Tokijo olimpinėse žaidynėse užėmė 8 vietą.

Pasižymėjo kaip universalus sportininkas: žaidė Kauno „Akademiko“ krepšinio komandoje, pretendavusioje patekti net į TSRS pirmenybes, dalyvavo varžybose šuoliuose su slidėmis nuo tramplino, tinklinyje (jis buvo priimtas į šią specialybę KKI pirmąjį kursą), badmintone, stalo tenise, lengvosios atletikos mėtymų rungtyse. Buvo Lietuvos krepšinio, vandensvydžio, sunkumų kilnojimo čempionu.

A. Varanauskas pasižymėjo ir kaip treneris. Žymiausieji auklėtiniai: rutulio stūmikas Arūnas Vitkevičius, Europos jaunimo čempionatų prizininkas, Rimantas Plungė, 1972 m. Miuncheno olimpinių žaidynių dalyvis.

1959 ir 1963 m. pripažintas Geriausiu Lietuvos sportininku. 2001 m. išrinktas į geriausių šimtmečio vyrų lengvaatlečių dešimtuką. Už aukštus sportinius laimėjimus, didžiulį indėlį sportinėje, pedagoginėje veikloje pelnė daugybę apdovanojimų.

## Šaltiniai

## Nuorodos
* Adolfas Varanauskas Lietuvos sporto enciklopedijoje
* Adolfas Varanauskas (''sports-reference.com'') 
* Adolfas Varanauskas (biografija)